Idi Amin
Idi Amin Res apud Vicidata repertae: Nativitas: 30 Maii 1928, 1925; Koboko, Kampala Obitus: 16 Augusti 2003; King Faisal Specialist Hospital and Research Centre Patria: Uganda, Arabia Saudita, Uganda Protectorate, Uganda Familia Coniunx: Sarah Kyolaba Memoria Sepultura: Iedda Idi Amin, plenius Idi Amin Dada (natus in Koboko anno circiter 1925; Ieddae in Arabia Saudiana die 16 Augusti 2003 mortuus) fuit miles Ugandae princepsque huius civitatis ab anno 1971 usque ad 1979. In Uganda fuerunt sui mores tam violenti et studiosi (includendo persecutiones in Acholios, Langoos, et alias nationes atque Hinduistos Christianosque) ut hostiae regiminis sui non distincte cognoscuntur. Homines necati aestimantur ab internationali commissione iudicum (International Commission of Jurists) magis quam 80 milia et fortasse circiter 300 milia. Altera aestimatio, facta ab institutis exsulum, adiuvante Amnestia Internationali (Amnesty International), est 500 milium mortuorum. Idi Amin sibi dedit titulum "Excellens praeses vitae, Feldimperator Al Hadji Doctor Idi Amin, V.C., D.S.O., M.C., dominus omnium bestiarum in orbe terrarum, piscium maris, et victor Imperii Britannici universe et singillatim Ugandae."